Az NDK Minisztertanácsának határozata, 1961. augusztus 13.
A béke megőrzése megköveteli, hogy gátat vessünk a német revizionisták és militaristák üzelmeinek, s hogy a német békeszerződés megkötésével megnyissuk az utat a béke biztosítása és Németországnak békeszerető, imperialistaellenes, semleges országként történő újászületése előtt. 

A bonni kormány kommunistaellenesnek álcázott imperialista politikája a fasiszta német imperializmusnak a Harmadik Birodalom idején hangoztatott céljait követi.

A német militarizmusnak ez az újabb fenyegetése a német néppel és az európai népekkel szemben akut veszedelemmé válhat, mert a Német Szövetségi Köztársaságban és Nyugat-Berlin frontvárosban folyamatosan megszegték a potsdami egyezményben a militarizmus és nácizmus kiírtásáról foglalt alapvető rendelkezéseket.

Nyugat-Németországben újjáéledt a revánspolitika. Ezt a Német Demokratikus Köztársasággal és Németország szomszédaival szemben hangoztatott, egyre fokozódó területi követelések kísérik. Ez a revánspolitika szorosan összefügg a nyugatnémet Bundeswehr fokozott fegyverkezésével és atomfegyverkezésével. Az Adenauer-kormány tervszerű előkészületeket tesz a Német Demokratikus Köztársaság ellen indítandó polgárháborúra. A Német Demokratikus Köztársaság Nyugat-Németországba látogató állampolgárainak fokozott terrorista üldöztetésben van részük. A nyugat-németországi és nyugat-berlini ügynökközpontok rendszeresen megkörnyékezik a Német Demokratikus Köztársaság állampolgárait és szabályszerű emberkereskedelmet szerveznek.

Ahogy a bonni kormány hivatalos okmányaiból, és a CDU-CSU pártvezetőségének nyilatkozataiból kitűnik, az agressziós politika és zavarkeltő tevékenység azt tekinti céljának, hogy egész Németországot bevonja a NATO-ba, a nyugati katonai tömbbe, s hogy a Német Szövetségi Köztársaságban fennálló militarista uralmat a Német Demokratikus Köztársaságra is kiterjessze. A nyugatnémet militaristák csalárd mesterkedéseikkel, így például „szabad választásokkal” először az Oderáig akarják kitolni katonai bázisukat, hogy aztán megindítsák a háborút.

A nyugatnémet revansiszták kihasználják a Szovjetuniónak és a Varsói Szerződés tagállamainak Németország kérdésében folytatott békepolitikáját. Ellenséges uszítással, az állampolgárok elcsábításával, és felforgató tevékenységgel kárt okoznak nemcsak a Német Demokratikus Köztársaságnak, hanem a szocialista tábor más országainak is.

A Német Demokratikus Köztársaság Minisztertanácsa ezért - a Varsói Szerződés tagállamai politikai tanácskozó testületének határozatával összhangban - a Német Demokratikus Köztársaság védelme és a szocialista tábor országainak biztonsága érdekében a következő intázkedéseket határozta el:

A nyugat-németországi és nyugat-berlini revansiszta és militarista erők ellenséges tevékenységének megakadályozására a Német Demokratikus Köztársaság határain - beleértve Nagy-Berlin nyugati övezeteinek határát - olyan ellenőrzési rendszert létesít, amely minden szuverén állam határán fennáll. A nyugat-berlini határon megbízgható őrséget és hathatós ellenőrzést létesít, hogy eltorlaszolja a felforgató tevékenység útját. Ezeket a határokat a Német Demokratikus Köztársaság állampolgárai csak külön engedéllyel épphetik át. Mindaddig, míg Nyugat-Berlin nem alakul át demilitarizált, semleges, szabad várossá, a Német Demokratikus Köztársaság fővárosában lakó polgároknak Nyugat-Berlin határainak átlépéséhez külön igazolványra lesz szükségük. Nyuga-Berlin békés polgárai a nyugat-berlini személyi igazolvány felmutatásával látogatást tehetnek a Német Demokratikus Köztársaság fővárosában (a demokratikus Berliben).
Revanspolitikusoknak és a nyugatnémet militarizmus ügynökeinek nem engedjük meg a belépést az NDK fővárosába (a demokratikus Berlinbe). A Német Szövetségi Köztársaság polgárainak a demokratikus Berlinben teendő látogatásánál továbbra is az eddigi ellenőrző intézkedések maradnak érvényban. Más országok állampolgárainak beutazását a Német Demokratikus Köztársaság fővárosába ezek az intézkedések nem érintik.
A nyugat-berlini polgároknak a Német Demokratikus Köztársaság összekötő útjain s külföld felé teendő utazásainál továbbra is a jelenlegi rendelkezések érvényesek
A Nyugat-Berlinnek és Nyugat-Németországnak a Német Demokratikus Köztársaság köztársaság területén keresztül lebonyolódóátmenőforgalmánál érvényes eddigi rendelkezéseket a jelen határozat nem változtatja meg.
A belügyminiszter, a küzlekedésügyi miniszter és Nagy-Berlin főpolgármestere megbízást kapnak, adják ki a szükséges végrehajtási rendelkezéseket.

Ez a béke biztosítását, a Német Demokratikus Köztársaság, különösképpen pedig fővárosa, Berlin védelmét és a szocialista országok biztonságának szavatolását szolgáló rendelkezésekről hozott határozat a német békeszerződés megkötéséig marad érvényben.

Berlini fal